Scripto de Rashi

Le scripto de Rashi es un typo de litteras pro le alef-bet (alphabeto hebree). Illo es nominate pro Shlomo Yitzchaki, un rabbin medieval plus ben cognoscite per le acronymo Rashi qui esseva le autor de commentarios rabbinic super le Tanakh (biblia judee) e le Talmud (commentarios super le Tanakh), e le scripto es usate primarimente pro imprimer su commentarios.

Le typo (que non esseva usate per Rashi mesme) es fundate in un scripto de mano semicursive del communitate sephardi del seculo 15. Illo esseva prendite como un modello per le prime typographos judee como Abraham Garton e le familia Soncino, e per Daniel Bomberg, un imprimitor  christian in Venetia, in su editiones de textos commentari (como le Mikraot Gedolot e le Talmud) in le qual le commentos per Rashi es importante.

Le disveloppamento del typos de litteras pro imprimer es communmemte ancorate in le cultura pre-existente de manuscriptos. In le caso del imprimitores judee, le tradition ashkenazi dominava e litteras quadrate esseva usate pro biblias e altere obras importante. Textos plus minor, como commentarios de rabbis, esseva communmente imprimite con un forma semi-cursive que esseva standardisate como le scripto de Rashi.

Le typo de litteras quadrate esseva usate pri imprimer Yiddish. Illo esseva appellate vaybertaytsh, del parolas vayber (feminas) e taytsh (german), proque obras imprimite in iste typo esseva primarimente intendite pro lectores feminin.


Categoria:Alphabetos
Categoria:Typographia